# Viden i spil med Idrættens Analyseinstitut - arbejdsspørgsmål

## Danskernes motions- og sportsvaner 2020 – del 1

Idrættens Analyseinstitut lavede den første udgave af undersøgelsen 'Danskernes motions- og sportsvaner' i 2007 og har siden gennemført undersøgelsen i 2011, 2016 og 2020. Cecilie Hedegaard Bak har i dette afsnit af Viden i Spil med Idrættens Analyseinstitut inviteret Steffen Rask, analytiker i Idan og projektleder på den seneste udgave af undersøgelsen, i studiet til en snak om, hvordan danskernes sports- og motionsvaner har ændret sig gennem tiden.

I udsendelsen ser vi også nærmere på, hvordan man overhovedet definerer begreber som sport og motion, og hvad det har af betydning for undersøgelsen af motionsvanerne.

## Arbejdsspørgsmål:

1. Hvad kan man bruge en undersøgelse som ’Danskernes motions- og sportsvaner 2020’ til?
2. Hvordan har idrætsdeltagelsen ændret sig fra 1964 til 2020?
3. Hvor alvorligt skal vi ifølge Steffen Rask tolke nedgangen i idrætsdeltagelsen?
4. Steffen Rask er inde på, at der kan være forskellige opfattelser af, hvad sport og motion er. Overvej hvordan I selv opfatter begreberne, og om der kan være en bedre måde at måle danskernes idrætsdeltagelse på?

## Supplerende materiale:

**Figur 1: Indtil 2011 var idrætsdeltagelsen blandt voksne danskere i konstant vækst (pct.)**

Figuren viser andelen af voksne danskere (16 år+), der svarer ’ja’ til spørgsmålet ’Dyrker De sport?’ (1964), ’Dyrker De sport (motion)?’ (1975), ’Dyrker De sport/motion?’ (1993), ’Dyrker du normalt sport/motion?’ (1998, 2007, 2011, 2016 og 2020). Børn (7-15 år) blev inkluderet i undersøgelsen fra 2007.

Find temasiden for [‘Danskernes motions- og sportsvaner’](https://www.idan.dk/idan-undersoeger/danskernes-motions-og-sportsvaner/), hvor vi har samlet nye og tidligere undersøgelser.

Download [notat 1: 'Status på danskernes idrætsdeltagelse 2020'](https://www.idan.dk/udgivelser/status-paa-danskernes-idraetsdeltagelse-2020-notat-1-i-danskernes-motions-og-sportsvaner-2020/)